# Anzèth

Anzèth (Anzex en francés) es ua comuna gascona d'Agenés situada dens lo departament d'Òut e Garona e la region de Navèra Aquitània, ancianament d'Aquitània.

## Geografia
### Perimètre deu territòri

Comunas confrontantas de Anzèth :
| | Lairitz e Montcassin | Vilafranca deu Cairan |
| La Reunion | | |
| | Hargas d'Orbisa | Cauvèira |

## Toponimia

Las fòrmas ancianas son : Anzet (ecclesia Sancte Christine d' ~), au sègle XIII, Anzex (parrochia d' ~), au sègle XIII, Ansces (parrochia d' ~), au sègle XIII, Anzex (capella de ~), en 1326, Danzeys (parrochia ~), en 1341. La prononciacion es [aŋ'zɛks] e mèi rarament [aŋ'zɛt], que deu estar la prononciacion d'origina, perqué [aŋ'zɛks] sembla influenciat per la fòrma grafica francesa [e [-ks] es una prononciacion modèrna en occitan, impossibla dens la lenga tradicionala]. Ernèst Negre, citat per B. Boyrie-Fénié, supausa que lo nom ven d'Anicetus, çò que donerè un -e- barrat, en contradiction damb la prononciacion -è-. La solucion sembla com per Anzat-le-Luguet, estar lo nom d'òme latin Anticius, mès aqueste còp damb lo sufixe diminutiu -ellum, que dona -èth en gascon. La bona grafia sembla d'estar Anzèth, recomandada per Bénédicte Boyrie-Fénié.
Vòu pas dire que Anzex sii una cacografia : es una temptativa d'escriure un ancian *Anzèths, foneticament [aŋ'zɛts], qu'èra probablament un collectiu (lo nom deus abitants sense utilizacion d'un sufixe), com n'i a tant dens la Gironda vesina. La grafia Anzex fossiliza atau un usatge ancian.
* Corbian (fòrma probabla), lòc situat a 4 km au nòrd deu borg, anciana parròpia. Corbian ven d'un nom latin d'òme Corvius o Corbius, derivat deu cognomen Corbus, eth-medish derivat de corvus, « cròc », dab lo sufixe -anu(m). Per Corbiac, pr'amor de las fòrmas ancianas, Corbius es obligatòri, mès en Gasconha, lo betacisme es pro ancian per poder supausar eventualament Corvius$^,$.

## Istòria

* Anzèth èra de la ciutat deus Nitiobròges e après de la diocèsi d'Agen, çò que justifica de lo plaçar dens l'Agenés. Dempui lo 13 d'agost 1317 e d'aquí a la Revolucion, èra de la diocèsi de Condòm creada per Joan XXII. Èra a quauques km de la diocèsi de Vasats, que comença a Castèlgelós.
* En 1793, la municipalitat èra « Villefranche, Anzex et Leyritz » (en francés), donc Vilafranca deu Cairan, Anzèth e Lairitz.

## Administracion

Lista deus cònsols successius :
| Periòde | Periòde | Identitat |
| març de 2008 | 2026 | Josiane Chopis |
| junh 1995 | 2008 | Claude Binet |
| 1989 | | Yves Martin |
| 1971 | 1989 | Guy Dubourg |
| 1959 | 1971 | Ephrem Dubourg |
| 1925 | 1959 | Emmanuel Duffau |
| 1919 | 1925 | Adolphe Dubourg |
| 1919 | 1919 | Jean Foussal |
| 1904 | 1919 | Charles Cabalié |
| 1900 | 1904 | Jean Chopis |
| 1896 | 1900 | Jean Mérignac |
| 1878 | 1896 | Rémy Élie |
| 1876 | | Léopold Ribes |
| 1875 | 1876 | Pierre Baillet |
| 1843 | 1875 | Jean Coulanges |
| 1800 | | Joseph Salanabe de Haut |
| 1798 | 1800 | Jean Cruzel |
| 1792 | 1798 | Aimé Casaux |
| 1790 | 1792 | Jacques Gajac |
| Totas las donadas son pas encara conegudas. |||||
* Avant la refòrma cantonala de 2014, aplicada en 2015, la comuna èra deu canton de Castèlgelós; es adara deu canton de Les Forêts de Gascogne (en francés), donc Los Bòscs (las Ahorèsts ? las Seuvas ?) de Gasconha.

## Demografia

modificar « persona »  v · d · m 
Evolucion demografica Populacion comunala actuala (2013): 307, totala: 314 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | 535 | 665 | 646 | 658 | 555 | 567 | 574 | 615 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 618 | 595 | 570 | 541 | 589 | 515 | 530 | 545 | 510 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 458 | 420 | 413 | 355 | 353 | 304 | 328 | 318 | 349 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 307 | 247 | 193 | 216 | 266 | 255 | 259 | 259 | 268 269 |
| 2009 | 2010 |
| 280 281 | 285 292 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* I a pas de donadas en 1793 perqué Anzèth èra dens la municipalitat de Vilafranca deu Cairan

## Véser tanben

* Comunas d'Òut e Garona

## Nòtas

* 1 2 Bénédicte Boyrie-Fénié, Dictionnaire toponymique des communes, Lot-et-Garonne, ed. CAIRN e Institut Occitan, Pau, 2012, p. 49-50
* ↑ Miquèu Audoièr, Ua solucion unica a un problèma doble : lo grop -ts, fonetica istorica e toponimia, País Gascons n°269, pp. 8-9, Ortès, Noveme-Deceme 2013
* ↑ Bénédicte Boyrie-Fénié, Dictionnaire toponymique des communes, Lot-et-Garonne, ed. CAIRN e Institut Occitan, Pau, 2012, p. 99, per Corbiac
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 219, a Courbiac
* ↑ https://web.archive.org/web/20161115015531/http://gallica.bnf.fr/ark:/12148/btv1b77101733/f1.item.zoom
* ↑ https://www.sudouest.fr/2020/05/29/lot-et-garonne-decouvrez-les-nouveaux-maires-elus-7522112-3688.php
* ↑ http://www.annuaire-mairie.fr/ancien-maire-anzex.html
* Portau de Gasconha